Асертификациеи, ахархәареи, атехникатә хылаԥшреи рзы аҳәынҭқарратә еилакы ахантәаҩы Гарри Саманба аԥсуа телехәаԥшраҿы иаиҭаз апресс- конференциаҿы иҳәеит атуристә сезон алагамҭаз имҩаԥгаз агәаҭарақәа ртәы.
Акоррупциа иаҿагыло азакәанԥҵара адкыларазы аԥшьгаратә гәыԥ ахаҭарнак Рисмаг Аџьынџьал арадио Sputnik Аԥсны аефир аҿы еиҭеиҳәеит иарбан лагалақәоу азакәан аҿы иарбазарц ахәҭаны иибо.
Аџьынџьтәылатә еибашьра Ду аџьеи аруааи рветеранцәа рхеилак ахантәаҩы ихаҭыԥуаҩ Закан Нанба арадио Sputnik Аԥсны иаиҭаз аинтервиу аҿы иҳәеит Аиааира Ду аныҳәазы аусқәа рылахәхаразы Урыстәылаҟа ацара зылшаз ветеранк шиаку.
Аԥсны иналукааша аҳәынҭқарратә, аполитикатә, арратә усзуҩ Владимир Аршба иԥсы ҭазҭгьы лаҵарамза 7 рзы ихыҵуазаарын 60 шықәса. Аԥсны ашәарҭадаратә маҵзура анапхгаҩы Зураб Марганиа арадио Sputnik Аԥсны аефир аҿы иҳәеит Владимир Аршба зыԥсадгьыл азы ибылуаз иакәны дшыҟаз.